**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Pályázati forrásból megvalósuló zártkerti utak felújítására érkezett ajánlatok**

 **elbírálása.**

**Előkészítette:** Szakál Norbert Iván, műszaki ügyintéző

 Jogszabállyal nem ellentétes

 Dr. Szabó Tímea

 jegyző

Révfülöp Nagyközség Önkormányzata a Herman Ottó Intézet Nonprofit Kft-hez a Zártkerti Program keretében benyújtott ZP-1-2019/5250 pályázati azonosító számú pályázatával a tulajdonában lévő 1410/32.; 1443.; 1444., és 1453. hrsz.-ú zártkerti utak fejlesztésére 9.984.740 Ft összegű támogatást nyert.

A fejlesztés megvalósítása érdekében a korábbiakban indított, eredetileg január 16-i határidővel tervezett árajánlat bekéréseket az Önkormányzat 2020. január 14-én felfüggesztette, mivel a Veszprém Megyei Kormányhivatal Tapolcai Járási Hivatal Földhivatali Osztályától kapott információk szerint az érintett területeken térképészeti eltéréseket tapasztaltak.

A földhivatali eljárás lezárultát követően Révfülöp Nagyközség Önkormányzata Polgármestere 2020. 05. 25.-én ismételten, ajánlat bekérés céljából írásban megkereste az alábbi kivitelezőket:

- Via-Vomito Kft, 8200 Veszprém, Kádártai út 27.

- Folyondár 2800 Kft, 8227 Felsőörs, Fenyves u. 4.

- Colas Út Zrt, 1113 Budapest, Bocskai út 73.

- Strabag Építőipari Zrt, 117 Budapest, Gábor Dénes u. 2.

- Mező-Bau Invest Kft, Budapest, Etele út 48/b. 1. em. 7.

A beadási határidőre, 2020. 06. 05. (péntek) 10:00-ra 3 db árajánlat érkezett az alábbi kivitelezők által:

- Folyondár 2800 Kft, 8227 Felsőörs, Fenyves u. 4. **bruttó 10.468.610.- Ft**

- Colas Út Zrt, 1113 Budapest, Bocskai út 73. **bruttó 15.805.842.- Ft**

- Mező-Bau Invest Kft, Budapest, Etele út 48/b. 1. em. 7. **bruttó 11.595.506.- Ft**

A beérkezett ajánlatok bontására 2020. június 05-én 13: 00 órakor került sor Révfülöp Nagyközség Önkormányzata részéről Kondor Géza, polgármester, Müller Márton településgazdálkodási munkatárs és Szakál Norbert műszaki ügyintéző jelenlététben.

A beadott 3 db ajánlat formailag megfelelő volt, az árajánlatkérésben megjelölt feltételeknek

megfelelt.

Az ajánlatok műszaki tartalmának értékelése céljából Révfülöp Nagyközség Önkormányzata

Polgármestere felkérte Demény Zoltán műszaki ellenőrt, akinek javaslata alapján a legkedvezőbb **10.468.610 F**t, azaz tízmillió négyszázhatvannyolcezer hatszáztíz forintos ajánlatot adó **Folyondár 2008 Kft** került kiválasztásra.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**POLGÁRMESTERÉNEK**

 **/2020. ( ) HATÁROZATA**

 **Pályázati forrásból megvalósuló zártkerti utak felújítására érkezett ajánlatok**

 **elbírálásáról**

Révfülöp Nagyközség Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján kapott döntéshozatali jogkörben eljárva a veszélyhelyzet kihirdetéséről szóló 40/2020. (III. 11.) Korm. rendeletben kihirdetett veszélyhelyzetben dönt a Révfülöp Nagyközség Önkormányzata tulajdonában lévő Révfülöp 1410/32.; 1443.; 1444. és 1453. hrsz-ú zártkerti utak felújítására érkezett, Folyondár 2008 Kft által beadott ajánlat elfogadásáról.

Révfülöp Nagyközség Önkormányzata Polgármestere megállapítja, hogy a beérkezett 3 db ajánlat érvényes, melynek alapján a Folyondár 2008 Kft (8227 Felsőörs, Fenyves u. 4.) vállalkozó, bruttó 10.468.610 Ft, azaz tízmillió négyszázhatvannyolcezer-hatszáztíz forintos ajánlatát fogadja el az alábbi feltételekkel:

* kivitelezés kezdete: a szerződést követő 3 napon belül
* kivitelezés befejezése: 2020. október 30.

A munkaterület átadásáról, illetőleg a kivitelezői szerződés megkötéséről a polgármester gondoskodik.

Révfülöp, 2020. június 15.

Kondor Géza

polgármester